To SEO (Search Engine Optimization), είναι η διαδικασία κατά την οποία γίνονται βελτιστοποιήσεις μίας ιστοσελίδας προκειμένου να βρεθεί σε υψηλή θέση στις μηχανές αναζήτησης. Για να γίνει περισσότερο κατανοητό, το SEO βοηθάει την σελίδα να προσελκύσει μεγαλύτερο αριθμό επισκέψεων μέσω των οργανικών (δωρεάν) αποτελεσμάτων. Προκειμένου να καταστεί εφικτό, πολύπλοκοι αλγόριθμοι λαμβάνουν υπόψη τους πολλούς παράγοντες. Στόχος των αλγόριθμων είναι να παρέχουν στους χρήστες τις πιο σχετικές σελίδες βάσει των αναζητήσεών τους αλλά και βάσει της δημοτικότητας της κάθε σελίδας. Το περιεχόμενο, οι λέξεις κλειδιά, οι υπάρχοντες εσωτερικοί ή εξωτερικοί σύνδεσμοι, ο τίτλος και η περιγραφή είναι κάποια από τα συστατικά στοιχεία που λαμβάνει υπόψη ο αλγόριθμος.